Müsabiqəyə bir müəllif və ya müəlliflər qrupu tərəfindən ancaq bir layihə təqdim oluna bilər. Müəlliflər qrupunun tərkibi isə üç nəfərdən artıq ola bilməz. Müsabiqədə iştirak etmək üçün müraciət və müsabiqə materialları (rəqəmsal interaktiv dərs layihəsi və interaktiv dərs qurulmasının planı) 5 aprel tarixindən gec olmayaraq Təşkilat Komitəsinə (Azərbaycan, Bakı şəhəri, Xətai prospekti, 38, AZ1008) çatdırılmalıdır. Materiallar şəxsən, yaxud Azərbaycan Dövlət Poçt vasitəsi ilə Təşkilat Komitəsinə təqdim olunmalıdır. Müəllimlərin nəzərinə çatdırılır ki, elektron poçt vasitəsi ilə göndərilən materiallar müsabiqəyə qəbul olunmayacaq, müsabiqə qaydalarına və tələblərinə cavab verməyən materiallara baxılmayacaq. Müsabiqəyə təqdim olunan materiallara rəy verilmir və göndərilən materiallar geri qaytarılmır.